இந்தநிலையில், துபாயில் நடைபெற்ற திருமண நிகழ்ச்சி ஒன்றில் பங்கேற்க சென்ற நடிகை ஸ்ரீதேவி, மாரடைப்பு ஏற்பட்டு நேற்று இரவு 11 மணிக்கு உயிரிழந்ததாக ஏ.என்.ஐ. செய்தி நிறுவனம் தெரிவித்துள்ளது. ஸ்ரீதேவி உயிரிழந்த போது அவரது கணவர் போனி கபூர், மகள் குஷி உள்ளிட்டோர் உடனிருந்ததாக தெரிகிறது. இந்த தகவலை ஸ்ரீதேவியின் மைத்துனர் சஞ்சய் கபூர் உறுதி செய்துள்ளார். மேலும், துபாயில் உயிரிழந்த நடிகை ஸ்ரீதேவியின் உடல் இன்று பிற்பகலுக்குள் மும்பை கொண்டு வரப்படும் என அவரது குடும்பத்தினர் தெரிவித்துள்ளனர்.